Așa ar arăta URSS în 2020. Defilare cu tancuri în Transnistria, la 200 km de România.
Transnistrenii au defilat cu tancurile şi maşinile blindate moştenite de la ruşi. Transnistrenii au sărbătorit 30 de ani de aşa-zisă independenţă.
Uniunea Sovietică nu a dispărut. URSS trăieşte! Şi e la doar 200 de kilometri de România. Uite dovada în imagini.Să ştii că nu e o parodie. Ai văzut un buletin de ştiri din aşa-numita Republică Moldovenească Nistreană, o ţară care nu există. Oamenii au sărbătorit ieri 30 de ani de independenţă.Lucia Cujbă, cotribuitor Aleph News, îți explică: "Pentru mine sunt halucinante aceste imagini, chiar dacă vin din Rep. Moldova. E trist, oameni îndoctrinați, conectați doar la presa de propagandă de la Tiraspol și Kremlin, care se bucură, în 2020 că au un parc. Timpul peste Nistru parcă s-a oprit, URSS nu a plecat, regiunea transnistreană concepută și botezată de către Rusia nu e recunoscută de nimeni, nici măcar de Rusia. Poate doar de țările nerecunoscute oficial, cum ar fi Karabahul de Munte. Transnistria e o gaură neagră, o spălătorie de bani, un spațiu al traficului de persoane, al subsanțelor radioactive, de droguri, nu există niciun control acolo. În Transnistria se află cel mai mare depozit de armament din Europa de est, rușii au acolo 22.000 de tone de armament.".